| "Just the Way You Are"Bruno Mars |
| --- |
| Singlen "Just the Way You Are" kansikuva |
| Singlen tiedot |
|  Albumilta | *Doo-Wops & Hooligans* |
|  Äänitetty  | 2010 |
|  Julkaistu | 20. heinäkuuta 2010 |
|  Formaatti | CD, digitaalinen lataus |
|  Tuottaja(t) | The Smeezingtons, Needlz |
|  Tyylilaji | R&B, pop |
|  Kesto | 03.40 |
|  Levy-yhtiö | Elektra |
| Bruno Marsin muut singlet |
| "Billionaire"2010 | "Just the Way You Are"2010 | "Grenade"2010 |

ÄäninäyteJust the Way You AreÄänitiedostojen kuunteluohjeet

"**Just the Way You Are**" on kappale yhdysvaltalaiselta laulaja-lauluntekijältä Bruno Marsilta. Se julkaistiin ensimmäisenä singlenä hänen debyyttialbumiltaan *Doo-Wops & Hooligans*. Single julkaistiin Yhdysvalloissa 20. heinäkuuta 2010 ja sen kirjoittivat The Smeezingtons, Khalil Walton sekä Needlz ja tuottivat The Smeezingtons ja Needlz. Musiikkivideo, jonka ohjasi Ethan Lader, julkaistiin 8. syyskuuta 2010 ja siinä näyttelee perulaissyntyinen australialainen näyttelijä Nathalie Kelley. Single julkaistiin Isossa-Britanniassa 19. syyskuuta 2010 nimellä "**Just the Way You Are (Amazing)**". Kappaleen virallisessa remix-versiossa on mukana räppäri Lupe Fiasco. Versio sisältyy *Doo-Wops & Hooligans* -albumin deluxe-painokseen. 13. helmikuuta 2010 kappale voitti Grammy-palkinnon kategoriassa *Best Male Pop Vocal Performance*.

Musiikkivideo
-------------

Musiikkivideossa on mukana perulais-australialainen näyttelijä Nathalie Kelley. Videon alussa Nathalia kuuntelee kappaletta "Just the Way You Are" musiikkisoittimellaan, kun Bruno astuu sisään. Hän pysäyttää soittimen, ottaa kasetin ja alkaa laulaa kappalettaan. Bruno vetää kasetin nauhan ulos ja muotoilee siitä ensin oman ja sitten kappaleensa nimen. Kappaleen edetässä hän muotoilee nauhasta erilaisia asioita. Video noudattaa koko ajan samanlaista teemaa, nauhasta muotoillaan esimerkiksi Nathalien ja Brunon muotokuvat. Suurin osa kuvista on animoituja. Kappaleen lopussa Bruno soittaa pianoa Nathalien katsoessa ja hymyillessä.

Kappalelista
------------

Digitaalinen single

1. "Just the Way You Are" (Album Version) - 3:40

CD Single

1. "Just the Way You Are" (Album Version) - 3:40
2. "Just the Way You Are" (Skrillex Batboi Remix) - 3:50

Muita versioita
---------------

Kappaleesta on tehty useita coverversioita. Cory Monteith esitti kappaleen yhdysvaltalaisen *Glee*-televisiosarjan toisen tuotantokauden kahdeksannessa jaksossa. Jakso ensiesitettiin 22. marraskuuta 2010. Brittien *The X Factor* -kilpailun voittaja Matt Cardle esitti kilpailussa oman tulkintansa ja nauhoitti myöhemmin kappaleen albuminsa B-puolelle. Myös The Saturdays ja ukrainalainen post-hardcore-yhtye Make Me Famous ovat coveroineet kappaletta.

Lähteet
-------

1. 1 2  Bruno Mars Unveils Eagerly Awaited Debut Album "DOO-WOPS & HOOLIGANS" Slated to Arrive October 5th; New Single "Just The Way You Are" Shaping Up as Massive Hit, With Top 3 Success on iTunes "Top Singles"; Sold-Out New York City Live Debut Set for Tonight, Followed by US Tour Alongside Maroon 5 in October *Marketwire*.  25.8.2010.  Arkistoitu 1.10.2010. Viitattu 31.7.2011. (englanniksi)
2. ↑  
(2010) Album notes for *Doo-Wops & Hooligans* by Bruno Mars [CD booklet]. Yhdysvallat: Elektra Entertainment Group.
 (englanniksi)
3. ↑  Wete, Brad: Bruno Mars wows his lady with cassette tape drawings in 'Just the Way You Are' video: Watch here *Entertainment Weekly*.  8.9.2010.  Arkistoitu 7.8.2012. Viitattu 31.7.2011. (englanniksi)
4. ↑  Introducing Bruno Mars *4Music*.  5.9.2010. Viitattu 31.7.2011. (englanniksi)
5. ↑  CHART ARCHIVE *theofficialcharts.com*.  2.10.2010. Viitattu 31.7.2011. (englanniksi)
6. ↑  Bruno Mars Soars to #1 on the Billboard Hot 100 Chart With Debut Single "Just The Way You Are"; Single Lands the Top Position on UK Midweek Chart; Elektra Artist Slated for October 9th Performance on Saturday Night Live; Dates Already Sold Out on First-Ever U.S. Headline Tour; "DOO-WOPS & HOOLIGANS," Arrives October 5th  22.9.2010. Marketwire.  Arkistoitu 16.6.2011. Viitattu 31.7.2011. (englanniksi)
7. ↑  Glee performing Just the Way You Are *truebloodifi.com*.  22.11.210. Viitattu 31.7.2011. (englanniksi)[vanhentunut linkki]
8. ↑  Unsigned Buzz: Ukraine's Make Me Famous cover Bruno Mars' "Just The Way You Are" *Indiestar.tv*.  Arkistoitu 16.8.2011. Viitattu 31.7.2011. (englanniksi)

Aiheesta muualla
----------------

* Musiikkivideo yhteisöpalvelu YouTubessa